Document ID: 32013D0762

KOMISSION TÄYTÄNTÖÖNPANOPÄÄTÖS,
annettu 9 päivänä joulukuuta 2013,
lisärahoitusosuudesta jäsenvaltioiden kalastuksenvalvontaohjelmiin vuodeksi 2013
(tiedoksiannettu numerolla C(2013) 8576)
(Ainoastaan bulgarian-, englannin-, espanjan-, hollannin-, italian-, kreikan-, kroatian-, latvian-, liettuan-, maltan-, portugalin-, puolan-, ranskan-, romanian-, ruotsin-, suomen-, tanskan- ja vironkieliset tekstit ovat todistusvoimaisia)
(2013/762/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 (1) ja erityisesti sen 21 artiklan,
sekä katsoo seuraavaa:
(1)
Jäsenvaltioiden kalastuksenvalvontaohjelmien yhteydessä esittämien unionin osarahoitusta vuonna 2013 koskevien hakemusten perusteella komissio antoi 10 päivänä heinäkuuta 2013 unionin rahoitusosuudesta jäsenvaltioiden kalastuksen valvontaohjelmiin vuodeksi 2013 täytäntöönpanopäätöksen 2013/410/EU (2), jossa osa vuodeksi 2013 varatuista talousarviomäärärahoista on jätetty käyttämättä.
(2)
Tämä vuoden 2013 talousarviomäärärahojen käyttämätön osuus olisi nyt jaettava uudella päätöksellä.
(3)
Jäsenvaltioita on asetuksen (EY) N:o 861/2006 21 artiklan 2 kohdan mukaisesti pyydetty toimittamaan komission 7 päivänä kesäkuuta 2013 päivätyssä kirjeessä määriteltyjä ensisijaisia aihealueita koskevat lisärahoitukseen liittyvät ohjelmansa, joihin sisältyvien hankkeiden tavoitteena on jäsenvaltioiden sähköisten kirjaamis- ja raportointijärjestelmien (ERS) mukauttaminen ottaen huomioon tuleva velvoite purkaa aluksista kaikki saaliit, jäsenvaltioiden tietokantojen mukauttaminen, ERS-järjestelmien yhteentoimivuus, konetehon mittaaminen ja kalastustuotteiden jäljitettävyys. Komissio määritteli jäljitettävyyshankkeisiin investointeja tekeviä toimijoita ja/tai jäsenvaltioita koskevat vaatimukset jäsenvaltioille 14 päivänä toukokuuta 2012 lähettämässään kirjeessä.
(4)
Edellä esitetyn perusteella ja talousarviorajoitteiden vuoksi ohjelmiin sisältyviin sellaisiin toimiin, jotka koskevat esimerkiksi koulutusta ja tietoisuuden lisäämistä yhteisen kalastuspolitiikan säännöistä, liittyviä hakemuksia unionin rahoituksen saamiseksi ei voitu hyväksyä, sillä ne eivät koske edellä määriteltyjä ensisijaisia aihealueita. Kaikkia ohjelmiin sisältyviä hankkeita, jotka koskevat komission ilmoittamia ensisijaisia aihealueita, ei talousarvioon liittyvien rajoitusten vuoksi voitu hyväksyä. Voidakseen valita osarahoitettavat hankkeet komissio arvioi, mitkä niistä olivat eniten määriteltyjen ensisijaisten tavoitteiden mukaisia.
(5)
Jäljitettävyyshankkeista on tärkeää varmistaa, että ne laaditaan kansainvälisesti hyväksyttyjen standardien pohjalta, kuten komission täytäntöönpanoasetuksen (EU) N:o 404/2011 (3) 67 artiklan 8 kohdassa edellytetään.
(6)
Unionin rahoitusta koskevat hakemukset on arvioitu sen mukaan, ovatko ne neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä jäsenvaltioille yhteiseen kalastuspolitiikkaan sovellettavien seuranta- ja valvontajärjestelmien toteutuksesta aiheutuvien menojen osalta 11 päivänä huhtikuuta 2007 annetussa komission asetuksessa (EY) N:o 391/2007 (4) vahvistettujen sääntöjen mukaisia.
(7)
On aiheellista vahvistaa unionin rahoitusosuuden enimmäismäärät ja prosentuaaliset osuudet asetuksen (EY) N:o 861/2006 15 artiklassa säädetyissä rajoissa sekä säätää tällaisen rahoituksen myöntämistä koskevista edellytyksistä.
(8)
Komission määrittelemiin ensisijaisiin toimiin tehtävien investointien kannustamiseksi ja ottaen huomioon finanssikriisin kielteinen vaikutus jäsenvaltioiden talousarvioihin edellä mainittuihin ensisijaisiin aihealueisiin liittyviin menoihin olisi myönnettävä huomattava osarahoitusosuus asetuksen (EY) N:o 861/2006 15 artiklassa vahvistetuissa rajoissa.
(9)
Jotta tämän päätöksen perusteella yhteisrahoitettaville hankkeille voitaisiin myöntää rahoitusosuus, niiden olisi oltava kaikkien unionin lainsäädännön asiaankuuluvien säännösten ja erityisesti täytäntöönpanoasetuksen (EU) N:o 404/2011 mukaisia.
(10)
Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Kohde
Tässä päätöksessä säädetään vuotta 2013 koskevasta unionin lisärahoitusosuudesta asetuksen (EY) N:o 861/2006 8 artiklan 1 kohdan a alakohdassa tarkoitettuihin menoihin, joita jäsenvaltioille aiheutuu yhteiseen kalastuspolitiikkaan (YKP) sovellettavien seuranta- ja valvontajärjestelmien täytäntöönpanosta. Siinä vahvistetaan unionin rahoitusosuuden määrä kullekin jäsenvaltiolle, unionin rahoitusosuuden prosentuaalinen osuus ja rahoitusosuuden myöntämisen edellytykset.
2 artikla
Maksamatta olevien sitoumusten suorittaminen loppuun
Asianomaisten jäsenvaltioiden on suoritettava kaikki maksut, joista haetaan korvausta, viimeistään 30 päivänä kesäkuuta 2017. Jäsenvaltioiden tämän määräajan jälkeen suorittamista maksuista ei voida maksaa korvausta. Tähän päätökseen liittyvät käyttämättömät talousarviomäärärahat vapautetaan viimeistään 31 päivänä joulukuuta 2018.
3 artikla
Uusi teknologia ja tietoverkot
1. Liitteessä I tarkoitettujen hankkeiden osalta kalastustoimien valvontaan, tarkastuksiin ja seurantaan liittyvän tehokkaan ja turvallisen tietojen keruun ja hallinnoinnin mahdollistavien uuden teknologian ja tietoverkkojen käyttöönotosta aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
2. Jäljitettävyyshankkeissa EU:n rahoitusosuus rajoitetaan 1 000 000 euroon, kun kyseessä ovat jäsenvaltioiden viranomaisten investoinnit, ja 250 000 euroon, kun kyseessä ovat yksityiset investoinnit. Yksityisten toimijoiden toteuttamien jäljitettävyyshankkeiden kokonaismäärä rajoitetaan kahdeksaan hankkeeseen jäsenvaltiota ja rahoituspäätöstä kohden.
3. Edellä 2 kohdassa tarkoitetun rahoitusosuuden saamiseksi kaikkien tämän päätöksen mukaisesti osarahoitettavien hankkeiden on täytettävä neuvoston asetuksessa (EY) N:o 1224/2009 (5) ja täytäntöönpanoasetuksessa (EU) N:o 404/2011 vahvistetut vaatimukset.
4. Liitteessä I tarkoitetuille hankkeille BG/13/02 (Omega-mittarit), EL/13/10 (tarkastustoiminnassa käytettävät tabletit) ja PT/13/08 (punnituslaitteet) voidaan mainitussa liitteessä vahvistetuissa rajoissa myöntää rahoitusosuus, jonka suuruus on 50 prosenttia tukikelpoisista menoista.
4 artikla
Automaattiset paikannuslaitteet
1. Liitteessä II tarkoitettujen hankkeiden osalta automaattisten paikannuslaitteiden, joiden avulla kalastuksenseurantakeskus voi seurata aluksia satelliittiseurantajärjestelmää (VMS) käyttäen, hankinnasta ja kalastusaluksiin asentamisesta aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
2. Edellä 1 kohdassa tarkoitetun rahoitusosuuden saamiseksi automaattisten paikannuslaitteiden on täytettävä täytäntöönpanoasetuksessa (EU) N:o 404/2011 vahvistetut vaatimukset.
5 artikla
Sähköiset kirjaamis- ja raportointijärjestelmät
Liitteessä III tarkoitettujen hankkeiden osalta sähköisissä kirjaamis- ja raportointijärjestelmissä (ERS) tarvittavien osien kehittämisestä, hankinnasta, asentamisesta ja teknisestä tuesta, joiden avulla jäsenvaltioiden ERS-järjestelmistä saadaan yhteentoimivia ja velvoite purkaa aluksista kaikki saaliit voidaan panna täytäntöön, aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 90 prosenttia tukikelpoisista menoista.
6 artikla
Pilottihankkeet
Liitteessä V tarkoitettujen hankkeiden osalta uutta valvontateknologiaa koskevista pilottihankkeista aiheutuviin menoihin voidaan mainitussa liitteessä vahvistetuissa rajoissa myöntää rahoitusosuus, jonka suuruus on 50 prosenttia tukikelpoisista menoista.
7 artikla
Unionin kokonaisrahoitusosuuden enimmäismäärä jäsenvaltioittain
Ennakoidut menot, niiden tukikelpoinen osuus ja unionin enimmäisrahoitusosuus jäsenvaltiota kohden ovat seuraavat:
(euroa)
Jäsenvaltio
Kansallisessa kalastuksen lisävalvontaohjelmassa ennakoidut menot
Tämän päätöksen mukaisesti valittujen hankkeiden menot
Unionin enimmäisrahoitusosuus
Belgia
430 000
280 000
252 000
Bulgaria
35 791
35 791
24 031
Tanska
4 195 144
1 251 235
876 285
Viro
400 000
400 000
360 000
Irlanti
200 000
200 000
180 000
Kreikka
228 500
78 500
50 650
Espanja
2 989 879
1 037 300
769 570
Ranska
2 058 585
1 356 145
631 082
Kroatia
267 490
267 490
227 400
Italia
1 850 000
422 000
379 800
Kypros
100 000
100 000
90 000
Latvia
124 038
124 038
111 634
Liettua
99 919
99 919
89 927
Malta
1 470 510
615 000
553 500
Puola
1 487 812
1 389 812
1 090 831
Portugali
443 954
161 500
143 150
Romania
40 000
0
0
Suomi
1 800 000
1 050 000
945 000
Ruotsi
2 450 000
1 150 000
1 035 000
Yhdistynyt kuningaskunta
31 553
25 710
23 140
Yhteensä
20 703 175
10 044 440
7 833 000
8 artikla
Osoitus
Tämä päätös on osoitettu Belgian kuningaskunnalle, Bulgarian tasavallalle, Tanskan kuningaskunnalle, Viron tasavallalle, Irlannille, Helleenien tasavallalle, Espanjan kuningaskunnalle, Ranskan tasavallalle, Kroatian tasavallalle, Italian tasavallalle, Kyproksen tasavallalle, Latvian tasavallalle, Liettuan tasavallalle, Maltan tasavallalle, Puolan tasavallalle, Portugalin tasavallalle, Romanialle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 9 päivänä joulukuuta 2013.

Labels: 2
7
6
12
18
15